open-index/open-wikipedia-markdown huggingface dataset:
Ralph Craig

**Ralph Cook Craig** (født 21. juni 1889 i Detroit, Michigan, død  21. juli 1972 i Lake George, New York) var en amerikansk friidrettsutøver. Han vant gull både på 100 m og 200 m under Sommer-OL i 1912.
 
Han ble født i Detroit, Michigan. Egentlig var han hekkeløper, men han utviklet seg til sprinter ved Michigan State University. I 1910 vant han det nasjonale collegemesterskapet på 220 yards.

I 1912 ble han kvalifisert for OL, han reiste til Sverige og ble kvalifisert for finalen på 100 m sammen med sin lagkamerat Don Lippincott som var stor favoritt etter å ha satt ny verdensrekord på 10,6 i kvalifiseringen. Etter ikke mindre enn syv tyvstarter vant Craig finalen på 10,8  mens Lippincott bare fikk tredjeplass.

Etter OL trakk  Craig seg fra all idrett. Han døde i Lake George, New York.

## OL-medaljer
* 1912  Stockholm -  **Gull** i friidrett, 100 meter  USA
* 1912  Stockholm -  **Gull** i friidrett, 200 meter  USA

## Referanser


## Eksterne lenker
*
Gwaihir

**Gwaihir** er kjempeørnenes fyrste som bebor J.R.R. Tolkiens Midgard i tredje alder. Ørnene er nære venner med Gandalf, og redder to ganger Bilbo og dvergene i *[[Hobbiten]]* samt Frodo og Sam fra Orodruins lava i *[[Ringenes herre|Atter en konge]]*.

Gwaihir er sønn av Thorondor, ørnekongen fra alders tid som bodde i fjellenen rundt Gondolin
Emanuele Sella

**Emanuele Sella** (født  9. januar 1981 i Vicenza) er en italiensk sykkelrytter som er mest kjent for sine fire etappeseire i Giro d'Italia i (en i 2004, tre i 2008). Han er en utmerket klatrer, men har mye å gå på når det gjelder tempo. I 2008 testet han positivt på EPO og fikk ett års utestengelse til 18. august 2009.

## Lag
* 2004 Ceramiche Panaria-Margres
* 2005-2007 Ceramiche Panaria-Navigare
* 2008 CSF Group-Navigare (til september)
* 2009 CarmioOro-A Style (fra september)
* 2010 CarmioOro NGC
* 2011 Androni Giocattoli
* 2012 Androni Giocattoli-Venezuela
* 2013 Androni Giocattoli-Venezuela
* 2014 Androni Giocattoli-Venezuela
* 2015 Androni Giocattoli

## Meritter
* 2004: Etappeseier i Giro d'Italia, 12.-plass sammenlagt
* 2005: Brixia Tour
* 2005: 10.-plass sammenlagt i Giro d'Italia
* 2006: 26.-plass sammenlagt i Giro d'Italia
* 2008: Tre etappeseire i Giro d'Italia
* 2008: Vant Bergtrøya (Maglia Verde) i Giro d'Italia

## Referanser


## Eksterne lenker
*
Ørnes menighetshus

**Ørnes menighetshus** er en arbeidskirke fra 1990 på Ørnes i Meløy kommune, Nordland fylke.

Byggverket er i tre og har 300 plasser.

## Litteratur
*
Laotisk

**Laotisk** (ພາສາລາວ – *phasa lao*, også kalt **lao**) er et tonalt tai-kadai-språk som snakkes i Laos (hvor det er offisielt) og som minoritetsspråk i Thailand (mest som isan, tildels laodialekter), og i helt begrenset grad i Kambodsja og i Vietnam. 

## Beskrivelse
Språket er i tai-gruppen av tai-kadai-språkene, samme gruppe som thai, shan, zhuang og buyei er i. Laotisk skrives med det laotiske alfabetet, som er nært beslektet med thai-skrift.

Laotisk er en utvikling fra taispråklige grupper i det som i dag der det sørlige Kina og nordligste Vietnam. På grunn av den hankinesiske ekspansjon som i sin tur var blitt aksuentuert av det mongolske press i de kinesiske kjerneområder, og på grunn av taigruppers søken etter områder som var bedre egnet for våtrisdyrking, trengte taifolk seg sør-, sørvest- og vestover nedover Mekongfloden, ned mot Malakkahalvøya og mot India. Muntlige fortellinger om folkeforflytningene er bevart i Khun Borom-legendene. De taitalende i det som nå er Laos fortrengte eller absorberte folkegrupper som brukte austroasiatiske og austronesiske språk.

Laotisk blir brukt av om lag 3 millioner mennesker i Laos, og av knapt 200 000 i Thailand og Kambodsja. 800&nbsp;000 har laotisk som andrespråk. Bibelen ble oversatt til laotisk i 1932. Mellom en og to tredeler av folket i Laos kunne lese og skrive i 1991.

## Dialekter

Språket i Vientiane er fra annen halvdel av 1900-tallet *[[de facto]]* blir standardspråk / prestisjedialekt.

I tillegg til de laotiske dialekter er det en antall nært beslektede språk (eller dialekter, avhengig av klassifiseringspreferanser) i området, som nyaw, phu thai, saek, lao wiang, tai dam og tai daeng. De taifolkene det dreier seg om klassifiseres av den laotiske regjering som Lao Loum (, láo lūm) eller *lavlands-lao*. Lao og thai er også like, med en god del av det grunnleggende vokabular felles. Men det er såpass mange forskjeller også blant viktige ord at den gjensidige forståelse er begrenset.

## Litteratur
*  Boike Rehbein; Sisouk Sayaseng: *Laotische Grammatik: Phonologie, Formenlehre und Pragmatik*. Hamburg 2004, ISBN 3-87548-322-7.
* Boike Rehbein; Sisouk Sayaseng: *Wörterbuch Laotisch-Deutsch, Deutsch-Laotisch*. Hamburg 2000, ISBN 3-87548-185-2.
* Tatsuo Hoshino; Russell Marcus: *Lao for beginners: an introduction to the spoken and written language of Laos*. Boston 2000, ISBN 0-8048-1629-8.
* Julien Joseph Hospitalier: *Grammaire laotienne*. Imprimerie National, P. Geuthner, Paris 1937.
* Pamela Sue Wright: *A Lao grammar for language learners*. Thammasat University,  Bangkok, ISBN 1-131-15788-5.
* Samson A. Brier: *The Lao Phrase Book*. Chiang Mai 2005. ISBN 974-93612-1-0

### Om romanisering
* Lao (PDF; 77&nbsp;kB) n: *Report on the current status of United Nations romanization systems for geographical names* - this document refers to the *Lao Commission Nationale de Toponymie*. There is no Lao romanization system officially adopted by the UN.
* Lao. (PDF; 151&nbsp;kB) Library of Congress romanization table
* Lao. (PDF; 107&nbsp;kB) Unicode code chart
## Referanser


## Eksterne lenker
* Lao - *UCLA Language Materials Project*, University of California Los Angeles (UCLA).
Ankenes kirke

**Ankenes kirke** er en åttekantet kirke fra 1842 i Narvik kommune, Nordland fylke. Bygget er oppført i laftet tømmer og har med karakteristisk løkformet takrytter som var vanlig i Nordland på 1700-1800-tallet. Kirken hører til Ankenes sogn i Ofoten prosti. Ankenes fikk opprinnelig egen kirke på grunn av lang vei til Evenes. Ifølge Trondhjems reformats 1589 var det ikke kirke på Ankenes i 1589. Den var sognekirke for innbyggerne på Narvik-halvøya til Narvik ble utskilt som sogn i 1904 og jernbanens forsamlingslokale ble brukt som kirke inntil Narvik by fikk egen kirke i 1925. Før Skjomen kapell sognet Skjomen til Ankenes.

Byggverket er i tømmer og har 290 plasser. Kirken ble innviet av biskop Kjerschow 26. september 1842. Den første kirken på stedet ble reiste i 1652-1661 (eksakt byggeår er ikke kjent) og var en liten, enkel langkirke. I 1730 reiste menigheten en liten korskirke uten tårn til erstatning for og med en del materialer fra foregående kirke som var falleferdig. I 1771 ble korskirken omtalt som forfallen og for liten for menigheten. Korskirken ble satt i stand i 1790. I 1837 ble arbeid med ny kirke nær den gamle satt i gang. Grunnarbeidet begynte i juni 1841 og tømmer hugget i Skjomen allmenning lå klart. Tolv tømrere medvirket til arbeidet. Åttekantformen ble utbredt i Trøndelag og Nordland de foregående tiårene. Prekestolen ble plassert litt til side for alteret. Under andre verdenskrig ble den truffet av minst 9 granater hvorav 2 granater eksploderte da de traff. 7 granater ble funnet udetonert i tårnet, på loftet, under benkene og under gulvet. Det var 28. mai 1940 harde kamper på Ankenes og bebyggelsen rundt kirken brant og malingen på kirkebygget ble svidd uten å ta fyr. Omtrent en tredjedel av bygget ble ødelagt under krigen. Dverberg kirke bygget året etter (1842-1843) har mange likhetstrekk.

Altertavlen fra 1947 er laget av Arne Linder Olsen. Orgelet fra 1981 er laget av Ernst Junker i Sandefjord. De to kirkeklokkene ble støpt i Bergen i 1830. Det første orgelet kom til kirken i 1867 og dette ble erstattet i 1901.

Adkomst til stedet er via E6.

## Referanser


## Eksterne lenker
* 
* Ankenes kirke med utsikt mot Narvik havn foto ca 1930 fra DigitaltMuseum
* 
*  Kirker i Norge  (*Kirchen in Norwegen*)
Cold War Kids

**Cold War Kid** er et indie rockeband fra Fullerton, California, USA. Bandmedlemmer er Nathan Willett (Vokal, Piano), Jonnie Russell (Gitar), Matt Maust (Bass) og Matt Aviero (Trommer).

## Utgitte verk
### Album
* *[[Robbers and Cowards]]* (2006 Downtown Records/ V2) UK #35
### EP-er
* *[[Live from SoHo]]* (iTunes Exclusive) – EP (2006 Downtown Music)
* *[[We Used to Vacation]]* (2006 V2)
* *[[Up in Rags/With Our Wallets Full]]* LP (2006 Monarchy Music)
* *[[With Our Wallets Full]]* (2006 Monarchy Music)
* *[[Up in Rags]]* (2006 Monarchy Music)
* *[[Mulberry Street (Cold War Kids EP)|Mulberry Street]]* (2005 Monarchy Music)

### Singler
* "Hair Down" (2006) 
* "We Used To Vacation" (2006) 
* "Hang Me Up to Dry" (2007) UK #57

## Kilder
* Cold War Kids' MySpace Page 
* Pitchfork Review 

## Eksterne lenker
* 
* 
* 
* Downtown Records
* Monarchy Music
* Silent Uproar anmeldelse av ''Robbers and Cowards''
* Spin Magazine anmeldelse
* Daytrotter intervju
* October 2006 Interjuv with Nathan Willett
* Rolling Stone anmeldelse 
* The Onion|The Onion AV CluB
Anton Minde

**Anton Minde** (1875&ndash;1945) var en norsk industrigründer. Han etablerte i 1898 Minde Chokoladefabrik i Bergen sammen med broren Hjalmar. 

For produktene ble brødrene Minde premiert både på Bergensutstillingen i 1898 og 1928, og på jubileumsutstillingen i Kristiania i 1914. Fabrikken ble drevet gjennom de harde 1930-årene og 2. verdenskrig av Anton Minde, som døde sommeren 1945. 

Anton Minde var gift med Anna Arnesen, datter av venstrepolitikeren og stortingsmannen Arne Arnesen. De hadde 7 døtre, men ingen av dem overtok sjokoladeproduksjonen, som gikk over på andre hender etter Anton Mindes død. Anton Minde sørget for store legater til jordbruksforbedring og vanskeligstilte innbyggere i Fana kommune, der han bodde. Han ligger begravet ved Birkeland kirke i Fana.

## Referanser
Eva Bergh

**Eva Bergh** (1926–2013) var en norsk skuespiller med lang fartstid ved Den Nationale Scene.

Bergh scenedebuterte ved Det Nye Teater i 1949 og filmdebuterte samme år i *[[Døden er et kjærtegn]]*. Hun hadde en fremtredende posisjon ved Den Nationale Scene i over 40 år, og gjorde blant annet en rekke store ibsenroller. Hun har også hatt en rekke hovedroller i musikaler, blant annet *[[My Fair Lady]]* (1963), *[[Kiss me Kate]]*, *[[Hello Dolly]]* og *[[Spelemann på taket]]*. Hennes dramatiske oppgaver omfatter utover Ibsen, rollen som Elizabeth i Schillers *[[Maria Stuart]]* og moren i Hans Wiers-Jenssens *Anne Persdotter*.

Etter filmdebuten i 1949 hadde Eva Bergh hovedrollen i filmer som *[[Skadeskutt]]* (1951), samt ledende roller i den svenske *Hård klang* (1952) og Tancred Ibsens *[[Venner]]* (1960) og den dansk-norske samproduksjonen *Skal vi leke gjemsel?* (*Ska' vi lege skjul*) (1971).

Eva Bergh var gift med komponisten Sverre Bergh (1915–1980).

## Filmografi
* 2004 &ndash; *[[Salto, salmiakk og kaffe]]*
* 1970 &ndash; *[[Skal vi leke gjemsel?]]*
* 1960 &ndash; *[[Venner (film)|Venner]]* 
* 1952 &ndash; *[[Hård klang (film fra 1952)|Hård klang]]* (svensk)
* 1952 &ndash; *[[The Long Memory]]*
* 1951 &ndash; *[[Skadeskutt]]*
* 1949 &ndash; *[[Døden er et kjærtegn]]*

## Referanser


## Eksterne lenker
*
Bjørnfjell kapell

**Bjørnfjell kapell** er et kapell fra 1952 i Narvik kommune, Nordland fylke.

Byggverket er i tre.

## Eksterne lenker
* 
*
Breath of Fire

**Breath of Fire** er en rollespillserie fra Capcom

Til nå er det kommet fem spill i serien:

*Breath of Fire
*Breath of Fire II
*Breath of Fire III
*Breath of Fire IV
*Breath of Fire: Dragon Quarter

## Tema
I Breath of Fire er du en gutt med navn Ryu som har evne til å transformere seg til drager. I hvert spill møter du på en jente med navn Nina. Som mange japanske videospill bygger disse på skjebnen der hovedpersonen er Den utvalgte. Kampene er turbaserte. I tillegg gir spillene deg mulighet til å fiske.

## Spillene
### Breath of Fire
Først spill i serien som kom ut i 1993 på Super Nintendo. I 2001 ble det utgitt i ny utgave på Game Boy Advance.
Handlingen foregår i en verden der det er krig mellom ulike drageklaner. Du er hovedpersonen Ryu som medlem av Den Lyse Drageklanen og blir sendt ut for å redde verden.

### Breath of Fire II
Andre spill i serien som ble utgitt i 1994 på Super Nintendo, i 2001 på Game Boy Advance.
Du spiller Ryu som siste etterkommer av drageklanen. Du går ut i verden for å finne din far og søster.

### Breath of Fire III
Tredje spill i serien og det første utgitt på PlayStation i 1997. I 2005 ble det utgitt på PSP.
Du spiller Ryu, en gutt med evne til å transformere til drager. Du vet ikke noe om deg selv og drar ut i verden for å finne ut hvem du er.

### Breath of Fire IV
Fjerde spill, utgitt i 2000 for PlayStation. Gitt ut som PC-spill i 2003.
I dette spillet styrer du to personligheter, Ryu og Fou-lu som begge har en egen historie. Ryu husker ikke sin fortid og han møter Nina, sammen reiser de for å finne svaret.

### Breath of Fire: Dragon Quarter
Femte spill i serien kom ut i 2003 for PlayStation 2.
I dette spillet er du Ryu i en verden som lever under jorda.

## Karakterer
### Ryu
Ryu er hovedpersonen i spillene. Han er en ung helt med blått hår. Hans rolle er ulik i gjennom serien, men alle utgavene har den samme evne til å transformere til drager.

### Nina
Nina er ofte den personen Ryu møter først. Hun er en jente med vinger og blondt hår. I flere av spillene er hun en prinsesse. Hun er en magibruker.

### Deis
Deis (*Bleu* i den amerikanske versjonen), er en gjenganger i spillserien med unntak av det siste. Hun har blått hår og ofte slangehale. Hennes rolle varierer mellom spillene, men hun er alltid en udødelig og sterk magibruker.

## Eksterne lenker
* Breath of Fire Series MobyGames
Kjærra Fossepark

**Kjærra Fossepark** ligger ved Kjærrafossene i Larvik kommune i Lågendalen i Vestfold fylke. Kjærrafossene, som er en del av Numedalslågen, er et tradisjonsrikt sted for laksefiske, noe som kan dokumenteres helt tilbake til middelalderen. Her brukte man ulike fiskeredskaper som teiner, mæl og gip tilpasset ulike fiskeplasser i elva. 

Lakseteinene monteres mellom store steinfylte tømmerkar som er bygd ute i elva. Det tradisjonelle fisket stoppet i 1950-åra, men er tatt opp igjen i 1980-åra. Fisken som fanges auksjoneres bort til oppmøtte tilskuere. *Stiftelsen Kjærra Laxefiske* er organisasjonen som står bak, og hensikten er å utvikle et unikt vassdragsmiljø for allmennheten. 

Det er også bygd ei gangbru over elva, og Kjærrabrua er tidligere Lardal kommunes tusenårssted. Prosjektet ble påbegynt høsten 2000 og brua ble åpnet 5. juli 2001.

## Sommerkonserten i Kjærra

Den første konserten ble avholdt i 1999. Arrangører er Styrvoll Ungdomslag, Styrvoll Skytterlag og Lardal Musikkorps.

## Henning Røsholt
Henning Røsholt (født 1964), bosatt på Steinsholt i Lardal, var med på å starte konsertserien innen flere organisasjoner ble involvert, og var styreleder for Sommerkonserten i Kjærra i perioden 1998&ndash;2008. Røsholt avgikk som leder etter konserten i 2008. Han representerte Styrvoll Ungdomslag i konsertens styre.

## Tidslinjen

Et samarbeidsprosjekt mellom Geoparken og stiftelsen Kjerra Fossepark. Den stod ferdig i 2016.
Jordens 4,5 milliarder år er representert med en 90 meter lang bane av brostein, med steinblokker satt opp for å markere signifikante endringer.
 
Tiden fra eldre steinalder til i dag utgjør 0,2 mm av siste brostein.

## Eksterne lenker
* Om det historiske Kjærrafisket på nettsidene til Kulturarv i Vestfold fylkeskommune
Olav Nordrå

**Olav Nordrå** (født 25. desember 1919 i Hammerfest, død 28. april 1994) var en norsk forfatter bosatt i Oslo.

Nordrå debuterte litterært med novellesamlingen *Veien til Seida* i 1951 og utga etter hvert verker innen flere sjangre. Han ble belønnet med Riksmålsprisen og Gyldendals legat.

## Bibliografi
* *Veien til Seida* – novellesamling (1951)
* *Til våren er det håp* – hørespill (1952)
* *Og piken gikk på myke sko* – roman (1953)
* *Herr Petters trompet* – roman (1964)
* *Jeg hilser jorden* – roman (1965)
* *Guds ulver* – roman (1967)
* *Simla* – roman (1969)
* *Rød høst* – dokumentarroman (1970)
* *Ekko av en fløyte* (1975)
* *Imla* – roman (1976)
* *Beatrice og andre noveller* –  novellesamling (1978)
* *Fragment av et glemt døgn* – roman (1984)
* *Raderinger* – dikt (1986)
* *Tilflukten* – roman (1987)

## Priser og utmerkelser
* Riksmålsprisen (1969)
* Gyldendals legat (1978)

## Referanser


## Eksterne lenker
*
Urs Räber

**Urs Räber** (født 28. november 1958 i Grindelwald) er en sveitsisk tidligere alpinist.

## Karriere

Räber deltok i verdenscupen fra 1978 til 1984, og vant to utforrenn i løpet av karrieren. I tillegg vant han krystallkulen for sammenlagtseieren i utforcupen sesongen 1983/84. Etter OL 1984 i Sarajevo, der han endte på femteplass i utforrennet, la han opp som aktiv alpinist.

## Resultater i verdenscupen i alpint

### Enkeltseire

### Sammenlagtplasseringer

## Referanser


## Eksterne lenker
*
Håkvik kapell

**Håkvik kapell** er en langkirke fra 1980 i Narvik kommune, Nordland fylke.

Byggverket er i tre og har 180 plasser.

## Referanser


## Eksterne lenker
*
Irene Epple

**Irene Epple** (født 1957) er en tysk tidligere alpinist.

Hennes første internasjonale meritt var sølvmedaljen i utfor under VM 1978 i Garmisch-Partenkirchen. Under OL 1980 i Lake Placid tok hun sølv i storslalåm. Sesongen 1981/82 vant hun storslalåm- og kombinasjonsdelen av verdenscupen.

Etter at hun la opp som idrettsutøver studerte hun medisin ved Ludwig-Maximilians-Universität München. I november 1994 giftet hun seg med Theodor Waigel, Tysklands daværende finansminister.

## Verdenscupseire

## Referanser


## Eksterne lenker
*
Straumsnes kapell

**Straumsnes kapell** var et kapell i et skolebygg i grenda Straumsnes, om lag åtte kilometer øst for Narvik by, i Narvik kommune i Nordland. Kapellet ble bygd i 1927 og innviet i 1932. Byggverket var i tegl og hadde 150 plasser.

Skolen ble nedlagt i 1975, mens kapellet ble pusset opp innvendig i 1977. Bygget forfalt etterhvert, og i 1992 ble kapellet stengt av branntilsynet. Inventaret er overført til Hergot kapell, som ble innviet i 2005.

## Referanser




## Litteratur
* 
* 

## Eksterne lenker
* 
*
Handnesøya kapell

**Handnesøya kapell** er et kapell fra 1923 i Nesna kommune, Nordland fylke. Bygdefolket finansierte nybygget med innsamlede midler og lån, og reiste bygningen på dugnad i perioden 1920 - 1924. Formålet var å gi bygda sitt eget kirkebygg, som ble innviet 16.september 1923.  Fra starten var kapellet organisert som et bedehus eid av bygdas folk, men etter ei omfattende restaurering og påbygging ble bedehuset i juni 1969 vigslet som ordinært kirkebygg av Biskopen i Sør-Hålogaland. Forut for denne prosessen i 1968-69 var det av bygdefolket dannet et andelslag som ble formell eier av kirkebygningen. Andelslaget forvalter egen økonomi, og finansierer i dag drifta av kapellet med kollektpenger og et lite tilskudd fra Nesna Fellesråd.

Byggverket er i tre og har 70 plasser.

## Litteratur
* 

## Eksterne lenker
* 
*
Union (SQL)

**UNION** er en mengde-operator. UNION kombinerer resultatet av to eller flere SELECT-uttrykk inn i en resultatmengde og eliminerer duplikate rader fra resultatmengden. Resultatet av de SELECT-uttrykkene må returnere samme antall felt og datatyper

**UNION ALL** har samme virkning, men duplikatrader blir ikke eliminert.

Syntaksen er som følger:

```sql
SELECT felt1, felt2, . felt_n
 FROM tables
 UNION
 SELECT felt1, felt2, . felt_n
 FROM tables;
```
Husby gårdskapell

**Husby kapell** er en langkirke fra 1905 i Nesna kommune og sokn i Nord-Helgeland prosti.  Kapellet ble bygget som et privat gårdskapell på det gamle Husby gods på øya Tomma.

Kirken er bygget i tre og skal ha 100 plasser, i praksis er det i dag ikke plass for mer en om lag 60 mennesker.

Ved kongelig resolusjon av 16. januar 1905 ble det gitt tillatelse til å vigsle et bedehus oppført på Husby, som den gang lå i Dønnes sokn.  Husby kapell skulle ha minst 4 gudstjenester for året, og kapellet fikk eget kirketilsyn.

Uklare retningslinjer for den kirkelige bruken av det private kapellet gjorde at biskopen i Sør-Hålogaland stengte kapellet som gudstjenestested på slutten av 1980-tallet.  Siden var det i flere år bare i bruk til begravelser, julegudstjeneste andre juledag og noen få andre kirkelige handlinger etter særlig løyve fra biskopen. I 2005 ble kapellet igjen tatt i bruk som fast gudstjenestested for menigheten på Tomma. Det er forordnet seks årlige gudstjenester i kapellet.
 
## Eksterne lenker
* Fotografi fra vigslingdagen 
* DIS-Norge
*
Wiltrud Drexel

**Wiltrud Drexel** (født 1950) er en østerriksk tidligere alpinist.

Under OL 1972 i Sapporo tok hun bronse i storslalåm, bak Marie-Therese Nadig og Annemarie Moser-Pröll. Under VM 1974 ble hun nummer tre i utfor, slått av Annemarie Moser-Pröll og Betsy Clifford.

I verdenscupen hadde hun også suksess. I 1969-sesongen vant hun disiplincupen i utfor, og ble nummer to i 1971, 1972 og 1973, hver gang slått av Annemarie Moser-Pröll. Drexel vant fem verdenscuprenn i løpet av karrieren (alle i utfor). Hun la opp i januar 1976.

## Verdenscupseire

## Referanser


## Eksterne lenker
*
Christian Steen

**Christian Steen** (født 2. juli 1977) er en norsk tidligere fotballspiller. Han spilte på slutten av sin karriere midtstopper for Molde FK. Han la opp etter 2011-sesongen.

Christian Steen kom til Molde fra Tromsø IL etter 2007-sesongen. Han har tidligere spilt for b.la. annet Aalesund FK, Rosenborg Ballklub og Bodø/Glimt.

Noe av det som kjennetegner Steen er den kompromissløse spillestilen og han rager ofte høyest i duellene med motstanderne.

Steen vokste opp på Ugla i Trondheim. Før han ble hentet av Rosenborg Ballklubb spilte han på Astor. Denne klubben har sitt rekrutteringsgrunnlag blant annet fra den barneskolen Steen gikk på, Byåsen skole. Christian Steen begynte senere på Adolf Øien videregående skole i Trondheim, som den gang hadde egen idrettslinje. 

På Astor spilte Steen blant annet sammen med den ett år eldre Steffen Iversen.

Steen er lillebror til de tidligere elitespillerne i kvinnehåndball Ingrid Steen og Pia Steen. 

## Referanser


## Eksterne lenker
*
Lagret prosedyre

En **lagret prosedyre** (engelsk: *stored procedure*) er en navngitt følge av kommandoer, som regel SQL, som tidligere har blitt kompilert og lagret i databaseserveren. Slike prosedyrer kan utføres av klientapplikasjoner som om de skulle være en egen kommando.

Lagrete prosedyrer bidrar til å øke sikkerheten i et databasesystem. Fordi en klientapplikasjon som regel ikke lenger trenger rettigheter for direkte SQL-kommandoer, har en angriper ingen muligheter til å manipulere databasen direkte, for eksempel med SQL-injeksjon.

## Se også
* Brukerdefinert funksjon
Dunton Green

**Dunton Green** er en landsby og et verdslig sogn i distriktet Sevenoaks i grevskapet Kent i England. Den ligger i dalen som elven Darent renner gjennom, omkring fem km nord for byen Sevenoaks (som den utgjør en nordlig forstad til). Landsbyen er utpekt til å bli en del av Kent Downs' område av særskilt vakker natur grunnet dets nærhet til North Downs. Det opprinnelige kirkesognet Dunton Green var en del av sognet Otford. Den tidligere sognekirken, bygget med lokalprodusert murstein, var dedikert til sankt evangelisten Johannes (også kalt Johannes av Patmos).

I henhold til folketellingen i 2011 har landsbyen og sognet en befolkning på 2 360 innbyggere.

Fra 1600-tallet, muligens også tidligere, var stedet et sentrum for tegl- og mursteinsproduksjon. I 1862 ble Dunton Green Brick, Tile and Pottery Works etablert. Det store konsernet drev leirtak og hadde stor produksjon. Dunton Green stasjon betjener linjen mellom Knockholt og Sevenoaks, samt en linje mellom Dunton Green og Chevening. Stasjonen ble åpnet i 1881 for å betjene tog til Westerham, men den linjen er nå nedlagt, og skinnegangen ligger under M25.

## Referanser


## Eksterne lenker

* Dunton Green Parish Council
Lulu Blooker Prize

**Lulu Blooker Prize** er en litterær pris for bloker (bøker basert på blogger), stiftet i 2006. Den er sponset av Lulu.com, en print on demand utgiver, og navnet er et ordspill på den etablerte og kjente Man Booker Prize.

Det gis ut en øverste pris basert på vinnerne av de tre underkategoriene fagbok, skjønnlitteratur og tegneserier.

25. juli 2006 ble det annonsert etter kandidater for 2007. Konkurransen ble lukket 15. januar 2007. Dommerne vil være  Paul Jones (leder), Arianna Huffington, Julie Powell (siste års vinner), Rohit Gupta og Nick Cohen.

## Vinnere i 2006
* *Julie and Julia: 365 Days, 524 Recipes, 1 Tiny Apartment Kitchen* av Julie Powell (hovedpremie og fagbokpremie,  kildeblogg)
* *Four and Twenty Blackbirds* av Cherie Priest (skjønnlitteratur, kildeblogg)
* *Totally Boned: A [[Joe and Monkey]] Collection* av Zach Miller (tegneserie, egenutgivelse gjennom Lulu.com)

### Runners up
* *Biodiesel Power* av Lyle Estill (runner up, fagbok se Biodiesel, source blog)
* *Hackoff.com: An Historic Murder Mystery Set in the Internet Bubble and Rubble* av Tom Evslin (runner up, skjønnlitteratur source blog)
* *Dinosaur Comics: Huge Eyes, Beaks, Intelligence, and Ambition* av Ryan North (runner up, tegneserier source blog)

## Eksterne lenker
* Lulu Blooker Prize website
* BBC News – "US cook wins blogging book prize"
* Guardian article
Nesna kirke

**Nesna kirke** er en korskirke fra 1880 i Nesna kommune og Nesna prestegjeld, Nordland fylke.

Kirken er i tre, med korsplan, er bygd etter nygotisk stil, og har 800 plasser. De innvendige hjørnene i korsplanet er noe avkuttet slik at kirkerommet har en delvis åttekantet form. Bygget sto ferdig i 1879, men ble innviet først 17. september 1880.

## Renovering
I 2007 bevilget Nesna Sanitetsforening 200,000 kroner til restaurering av kirken. I tillegg ble nesten 100,000 kroner samlet inn fra privatpersoner.

Som en del av innsparingsforslag i Nesna kommune, ble det høsten 2007 foreslått å stenge kirken med unntak av høytidsgudstjenester og innføre gebyrer på kirkelige handlinger. Det sistnevnte har bispedømmerådet sagt nei til.

I desember 2007 ble restaurerings-kostnadene anslått til 17,1 millioner kroner.

Kirken er i dag renovert innvendig, hvor kirken har fått tilbake sin opprinnelige farge. Alt elektrisk er byttet ut og kirken har fått installert brannvarslingsanlegg.

## Tidligere kirkebygg
Den forrige kirken på stedet ble oppført i 1767 i korsform, den var noe mindre enn dagens kirkebygg. Sildefisket ga både penger i kommunekassen og mange tilreisende fiskere som søkte til Nesna kirke, slik at det på 1870-tallet ble planlagt ny og større kirke. Den gamle kirken ble revet da den nye sto ferdig på tomt like ved. Materialene i 1767-kirken var i så god forfatning at de ble brukt til ny folkeskole og kapell i Bardal. Kirkeklokkene ble også gitt til Bardal kapell.

## Eksteriørbilder

fil:Church of Nesna.JPG|Nesna kirke frontparti før oppussing i 2011
Fil:Church of Nesna 03.jpg|Byste av Petter Dass ved kirken
Fil:Church of Nesna 04.JPG|Bårehuset ved kirken
Fil:Church of Nesna 06.JPG|Kirken sett fra sør

## Interiørbilder

Fil:Nesna kirke GM 005 alter.jpg|Alterparti 
Fil:Nesna kirke GM 010 fra orgelgalleri.jpg|Interiør sett fra orgelgalleri 
Fil:Nesna kirke GM 006 altertavle.jpg|Altertavle 
Fil:Nesna kirke GM 007 sidealter gammelorgel.jpg|Sideskipet mot nord med gammel altertavle og på galleriet det gamle orgelet 


## Referanser


## Eksterne lenker
* 
*
Vegard Braaten

**Vegard Båtnes Braaten** (født 1987) er en norsk fotballspiller som spiller spiss.

Han har tidligere spilt for Nordreisa, Lyngen/Karnes, Alta, Tromsø IL, Bodø/Glimt og Levanger. I juni 2010 skrev han under for Lokeren. Før 2011 skrev han under en utlånsavtale med Alta. Etter 2011-sesongen signerte han en treårskontrakt med Bodø/Glimt fra 2012. Den 31. mars 2014 ble han lånt ut til Alta ut sesongen.

Braaten spilte for Nordreisa før han ankom Tromsø sammen med sin tvillingbror Thomas Braaten.

## Referanser


## Eksterne lenker
*
Gruben kirke

**Gruben kirke** er en Arbeidskirke fra 1965 i Rana kommune, Nordland fylke.

Byggverket er i betong og har 700 plasser. Den er tegnet av Nils Toft.

Kirkeskipet er delt av med en foldevegg, bak veggen er det en forsamlingssal som blir en del av kirkerommet når veggen blir åpnet opp. 

## Referanser


## Eksterne lenker
* 
*
Masters (snooker)

**Masters** er en profesjonell snookerturnering som spilles i London. 

Til tross for at den ikke er en rankingturnering ansett som en av de mest prestisjefulle turneringene innen snooker. Dette dels på grunn av de høye premiepengene, hvor bare VM har høyere premier, og dels på grunn av at turneringen samler de beste spillerne.

Turneringen ble første gang arrangert i 1975 og det var da invitert ti spillere. Senere har turneringen bestått av de seksten beste spillerne på verdensrankingen, samt to spillere som blir spesielt invitert. I 2007 var Ding Junhui og Jimmy White invitert, i tillegg vant Stuart Bingham kvalifiseringsturneringen og fikk dermed en plass i Masters. I 2008 var Marco Fu invitert, mens Barry Hawkins vant kvalifiseringsturneringen. I 2009 var Ricky Walden invitert, mens Judd Trump vant kvalifiseringsturneringen.

Ronnie O'Sullivan er den spilleren som har vunnet flest Masters gjennom tidene med 7 titler.
I turneringens historie har det blitt gjort tre maksimum break, Kirk Stevens mot Jimmy White i 1984, Ding Junhui mot Anthony Hamilton i 2007 og Marco Fu mot Stuart Bingham i 2015

På grunn av ulike sponsorer har turneringen skiftet navn flere ganger, men omtales vanligvis som Masters.

## Vinnere

## Referanser
Bjørn Lidin Hansen

**Bjørn Lidin Hansen** (født 11. juni 1989, død 25. oktober 2016) var en norsk fotballspiller som spilte én kamp i Tippeligaen for Tromsø IL, og også spilte seniorfotball for Tromsdalen UIL og Lyn Toppfotball. Han spilte også sju aldersbestemte landskamper for Norge.

## Fotballkarriere
Bjørn Lidin Hansen startet karrieren sin i aldersbestemte klasser for IF Fløya før han i 2005 begynte på Norges Toppidrettsgymnas i Oslo, og ble en del av Lyn Toppfotball. Han spilte én cupkamp for Lyn i 2006 før han dro hjem til Tromsø og skrev juniorkontrakt med Tromsø IL. Etter godt spill på andrelaget fikk Lidin Hansen sin debut i Tippeligaen 12. juli 2008, da han på overtid i kampen mot Aalesund kom innpå som innbytter for Morten Moldskred. Dette skulle også vise seg å bli hans eneste førstelagskamp for TIL. Omtrent et år etter Tippeligadebuten ble klubb og spiller enige om å avslutte arbeidsforholdet, og han forlot klubben for å studere. Lidin Hansen var nær å signere en kontrakt med Sarpsborg 08 i april 2010, men da dette ikke gikk igjennom signerte Lidin Hansen en kontrakt med Tromsdalen UIL. Han debuterte for TUIL 26. juni 2010 i en treningskamp mot Alta IF, og scoret også et mål i 2–0-seieren. Lidin Hansen forlot TUIL etter 2012-sesongen, og 11. april 2013 kunne Lyn bekrefte at Lidin Hansen hadde signert en amatørkontrakt med klubben.

## Sykdom og død
Våren 2015 ble Lidin Hansen diagnostisert med den sjeldne kreftsykdommen Ewing Sarkom. Et drøyt år senere ble han erklært kreftfri, og gjorde comeback på Lyns A-lag 10. september 2016. Etter lang tid med alvorlig sykdom og behandling fikk Lidin Hansen en utmattelsesdepresjon høsten 2016, og han døde 25. oktober 2016, bare 27 år gammel. Familien skrev i dødsannonsen at han ikke orket å leve med smertene, og «valgte døden foran livet».

## Referanser
Henrik Nordnes

**Henrik Nordnes** (født 28. august 1980 i Skjetten) er en norsk fotballspiller. Han spilte midtstopper for Ull/Kisa.

Nordnes kom til Tromsø IL fra Follo Fotball foran 2007-sesongen, hvor han fikk 5 kamper. Han ble før 2009-sesongen solgt til 2. divisjon og Ull/Kisa. 

En ting som kjennetegner Nordnes er de lange innkastene han tar.

## Referanser


## Eksterne lenker
* 
* Henrik Nordnes på TILs nettsider
Ruralistbroderskapet

**Ruralistbroderskapet** (fra «rural», *landlig, landsens*) er en britisk kunstgruppe som ble grunnlagt i 1975 for å male naturen.

Gruppen var basert i vestlige England og så tilbake til presedensen fra pre-rafaelittene fra siste halvdel av 1800-tallet og kunstnere som William Blake og Samuel Palmer. Ruralistene inkluderte musikalske og litterære påvirkninger som William Shakespeare og Edward Elgar. Deres arbeid er figurativt med en sterk fastholdelse til tradisjonelt håndverk. Oljemaleri og akvarell er framtredende med blandete media som trykk, blekk og tusjtegning.

I motsetningen til Det pre-rafaelittiske broderskap kom aldri ruralistene til å promotere et manifest. Den enkelte kunstner sto fritt til å velge teknikk og deres verker var vesensforskjellige, men med en felles fremmaning av et mystisk svar til observasjonen av naturen og det landlige livet. Noen av deres verker kunne være svært personlige og til dels surrealistiske i sine arrangement.

Begrepet ruralist ble gitt av forfatteren Laurie Lee som støttet gruppen siden de kom sammen. De grunnleggende medlemmene var David Inshaw og tre par: Ann Arnold og Graham Arnold, Annie Ovenden og Graham Ovenden, Peter Blake og hans daværende hustru Jann Haworth.

Etter seks mistet gruppen noen av medlemmene. I løpet av 1984 hadde David Inshaw, Jann Haworth og Peter Blake gått ut. De gjenværende medlemmene fortsatte gruppen, stundom gjenforent med Blake. De fortsatte stille ut i Vest-England og i London. De var gjestekunstnere ved stukkistenes «Real Turner Prize Show» 2000.

Senere utstillinger har inkludert arbeid fra såvel nåværende som tidligere medlemmer. Graham Ovenden har siden skapt en del debatt i media for sin interesse for viktoriansk fotografi av nakne barn og noen malerier med samme tematikk.

## Eksterne lenker
* Nettside
Thomas Braaten

**Thomas Båtnes Braaten** (født 30. juni 1987 i Nordreisa) er en norsk tidligere fotballspiller.

Braathen spilte på Nordreisa før han ankom Tromsø IL sammen med sin tvillingbror Vegard Braaten. Høsten 2011 skrev han under en toårskontrakt med Bodø/Glimt med virkning fra 2012.

## Referanser


## Eksterne lenker
* 
* Altomfotball.no – Spillerprofilen til Thomas Braaten
Jo Nymo Matland

**Jo Nymo Matland** (født 1987) er en norsk tidligere fotballspiller.

Matland startet sin karriere i Tromsø IL. Etter en tid i Tromsø forlot han klubben til fordel for Tromsdalen UIL. Matland ble i Tromsdalen til laget rykket ned i 2010, da han reiste til Sarpsborg 08. Han ble imidtlertid bare et halvt år i Sarpsborg før han forlot klubben til fordel for Ålesund. I 2002 var han blant de tolv fotballtalentene som fikk vist seg frem i *[[Proffdrømmen]]* på TV3. 

I begynnelsen av desember 2015 meldte Nymo Matland overgang til den belgiske klubben Royal Antwerp FC, hvor han skrev under på en toårskontrakt.

I mars 2022 ble det kjent at Matland var ansatt som speider for Tromsø IL.

10. februar 2024 ble det kjent at Matland gikk over til Bodø/Glimt i en lignende stilling.

## Referanser


## Eksterne lenker
* 
* Matland klar for 08 – Sarpsborg Arbeiderblad, 19/11-2010
* Matland skrev under - aafk.no 21/07-2011
* Matlands sjumilssteg – Sunnmørsposten 17/08-2011
Raimond van der Gouw

**Raimond van der Gouw** (født 24. mars 1963 i Oldenzaal) er en nederlandsk fotballtrener og tidligere målvakt. Han har siden 2007 vært keepertrener i Sunderland. Som aktiv spilte Van der Gouw i mange år i nederlandske Vitesse, og er også kjent for tiden i engelske Manchester United.

Van der Gouw startet sin karriere i den nederlandske klubben Go Ahead Eagles i 1985, Han spilte der i tre år før han gikk til Vitesse Arnhem i 1988. Sommeren 1996 ble Van der Gouw hentet til Manchester United av Sir Alex Ferguson. 21. september samme året debuterte han for førstelaget. Men han ble ikke noen førstekeeper ettersom danske Peter Schmeichel var suveren i den posisjonen. Van der Gouw var ikke bare keeper i Manchester United, han var dessuten keepertrener fram til 1998, da Tony Coton overtok den jobben.

Van der Gouw hadde både sine oppturer og nedturer i klubben. Sesongen 1999-2000 var Van der Gouw med på å vinne Premier League i England, men da Schmeichel forsvant fra Manchester United ble Fabien Barthez hentet inn og Van der Gouw måtte fortsatt belage seg på å være andrevalg. I 2001 ble Roy Carroll hentet inn, og det markerte slutten på Raimond van der Gouws karriere som målvakt for Manchester United.
1. juli 2002 gikk han til West Ham United. Etter det var han innom RKC Waalwijk, før han endte opp i AGOVV Apeldoorn hvor han var førstekeeper over tre sesonger. 

Han skrev under som keepertrener for den  engelske klubben Sunderland i juli 2007, hvor hans tidligere lagkamerat Roy Keane da var manager. I sitt første år som keepertrener i klubben hadde han spillerlisens, i tilfelle skadekrise blant keeperene i klubben.

## Referanser


## Eksterne lenker
*
Zhuang (språk)

**Zhuang** er et tai-kadai-språk som tales i regionene Guangxi og Lianshan i Folkerepublikken Kina av til sammen rundt 14&nbsp;000&nbsp;000&nbsp;mennesker. Zhuang, som er et tai-språk, og dermed i slekt med språk som thai og laotisk, er offisielt språk i begge disse regionene. Standardisert zhuang er basert på dialekten som brukes i Wumeng fylke. Zhuang danner et dialektkontinuum med buyei.

## Tonespråk
Zhuang er et tonespråk med seks toner i åpne stavelser.

Språket har to toner (høy og lav) i lukkede stavelser.

## Skriftsystemer
I over tusen år ble zhuang skrevet med logogrammer kalt *[[sawndip]]*, som ble lånt fra kinesisk skrift. I 1957 ble en versjon av det latinske alfabetet med noen spesialbokstaver tatt i bruk for det nye, standardiserte zhuang. En rettskrivingsreform i 1986 erstattet spesialbokstavene med «vanlige bokstaver», slik at det kunne skrives med ASCII-tegnsettet, for å gjøre det lettere å trykke tekster på zhuang, og å bruke språket på datamaskiner.

Tabellene under sammenligner stavinga før og etter reformen i 1986.

## Se også
*Zhuang (folk)
*Språk i Kina

## Referanser


## Litteratur
* Wéi Qìngwěn 韦庆稳(**黄现璠**的学生), Tán Guóshēng 覃国生: **Zhuàngyǔ jiǎnzhì** 壮语简志 (Beijing, Mínzú chūbǎnshè 民族出版社 1980).
*Huang Xianfan 黄现璠:**Zhuang hele historie** 壮族通史(Nanning, Guǎngxī mínzú chūbǎnshè 广西民族出版社 1988,ISBN 7-5363-0422-6/K-13.) 
* Tán Xiǎoháng 覃晓航: **Xiàndài Zhuàngyǔ** 现代壮语 (Beijing, Mínzú chūbǎnshè 民族出版社 1995).
* Tán Guóshēng 覃国生: **Zhuàngyǔ fāngyán gàilùn** 壮语方言概论 (Nanning, Guǎngxī mínzú chūbǎnshè 广西民族出版社 1996).
* Liáng Tíngwàng 梁庭望 (ed.): **Gǔ Zhuàngzì wénxiàn xuǎnzhù** 古壮字文献选注 (Tiānjīn gǔjí chūbǎnshè 天津古籍出版社 1992).
* Zhāng Yuánshēng 张元生: **Zhuàngzú rénmín de wénhuà yíchǎn – fāngkuài Zhuàngzì** 壮族人民的文化遗产——方块壮字. In: Zhōngguó mínzú gǔ wénzì yánjiū 中国民族古文字研究 (Beijing, Zhōngguó shèhuì kēxué chūbǎnshè 中国社会科学出版社 1984).
* Lín Fāng 林方: **Tán lìyòng gǔ Zhuàngzì yánjiū Guǎngxī Yuèyǔ fāngyán** 谈利用古壮字研究广西粤语方言. In: Mínzú yǔwén 民族语文 2004.3:16–26.
* **Gǔ Zhuàngzì zìdiǎn** 古壮字字典 (Nanning, Guǎngxī mínzú chūbǎnshè 广西民族出版社 1989). Ordbok med gamle zhuang-tegn; inneholder 4&nbsp;900&nbsp;tegn og mer enn 10&nbsp;000&nbsp;varianter.
* **Zhuàng-Hàn cíhuì** 壮汉词汇 (Nanning, Guǎngxī mínzú chūbǎnshè广西民族出版社 1984).
Zhuang

**Zhuang** kan bety:
*zhuang (folk) &ndash; et folkeslag i Kina.
*zhuang (språk) &ndash; zhuangfolkets språk.
Ytteren kirke

**Ytteren kirke** er en kirke som befinner seg i Kirkebakken 6 på Ytteren i Rana kommune, på Helgeland i Nordland fylke. Byggverket er av tegl og er konstruert i en rektangulær form og i en funksjonalistisk stil. Arkitekt for kirken var Nils Toft. Kirken ble viglset den 4. september 1977 av biskop Bjarne Odd Weider i Sør-Hålogaland bispedømme. Den ble ombygd og restaurert i årene 1999 og 2000.

Kirkebygget har siden 1977 vært eid av den norske kirke, og er den yngste av kirkene innenfor det tidligere Nord-Rana prestegjeld. Den er en av seks kirker som brukes av Nord-Rana menighet i Indre Helgeland prosti i Sør-Hålogaland bispedømme.

Byggverket har 460 plasser.

Altertavlen viser «Juleevangeliet», «Korsfestelsen og nattverden» og «Såmannslikn» og ble malt av Titti Hovig i 1983 i modernistisk stil. Prekestolen og døpefonten er av tre, og fra 1977 i moderne stil. Orgelet med 22 stemmer er fra 1978.

## Begivenheter i kirken
Den 8. august 2013 ble det avholdt en samisk konfirmasjon i kirken, i regi av sørsamisk menighet.

Den 27. oktober 2013 ble det avholdt en konsert i kirken av Alexander Rybakk i samarbeid med Prima Musikkskole fra Langneset i Mo i Rana. De fremførte *[[Great Balls of Fire]]* av Otis Blackwell og Jack Hammer, *[[What Are Words (album)|What are words]]* av Chris Medina, såvel som Rybaks egenkomponerte *[[Fairytale]]*.

## Galleri

Fil:Ytteren church01.JPG
Fil:Ytteren church02.JPG
Fil:Ytteren church03.JPG
Fil:Ytteren church04.JPG
Fil:Ytteren church04a.jpg
Fil:Ytteren church05.JPG
Fil:Ytteren church06.JPG
Fil:Ytteren church07.JPG
Fil:Ytteren church08.JPG
Fil:Ytteren church09.JPG
Fil:Ytteren church10.JPG


## Referanser


## Eksterne lenker
* , Kirkebyggdatabasen
* Ytteren kirke, Rana kirkelige fellesråd, Den norske kirke
Rødøy kirke

**Rødøy kirke** er en åttekantet kirke fra 1885 på Rødøy i Rødøy kommune, Nordland fylke. Byggverket er i tømmer og har 700 plasser. Kirken er en av Nordlands største.

Rødøy kirke er en korskirke kombinert med åttekantet form, eller en korskirke med «brutte kanter». Byggmester var Andreas Grendstad fra Sandnessjøen. Grendstad brukte tegningene for Stamnes kirke i Sandnessjøen (reist 1882) som grunnlag for Rødøy kirke. Rødøy kirke har noen nygotiske elementer. Grendstad var fra Trondheim eller Klæbu. Klæbu kirke er en åttekantet kirke.

Altertavlen er fra 1861 og utført av Anders Askevold.

En kirke på Rødøy er nevnt i Aslak Bolts jordebok fra 1432 og ble bygget en tid før det uten at nærmere tidspunkt er kjent. I 1589 var Meløy kirke anneks til Rødøy. I 1700 blir også Lurøy og Træna oppgitt som anneks til Rødøy. Presten bodde på prestegården på Rødøy. Omkring 1900 ble Meløy eget sogn.

## Brann
Søndag 11. januar 2009 ble kirken rammet av brann etter lynnedslag i tårnet. Sakristiet ble totalskadet av brannen, men inventaret ble berget. Kirken fikk imidlertid store vannskader. Brannen betegnes som den største kirkebrann i Norge på fem år.

## Tidligere kirker

Lorentz Dietrichson skrev i 1888 at «Den ældre Træ-Korsk. fra 1667 staar endnu». Ifølge Dietrichson var det før 1667 en middelaldersk trekirke på stedet, «Rauđeyjar K.».

## Referanser


## Eksterne lenker
* 
*
Tjongsfjorden kirke

**Tjongsfjorden kirke** er en langkirke fra 1962 i Tjongsfjord i Rødøy kommune, Nordland fylke.

Byggverket er i tre og har 280 plasser.

## Referanser


## Litteratur
* 

## Eksterne lenker
* 
*
Øvre Saltdal kirke

**Øvre Saltdal kirke** er en langkirke fra 1938 i Saltdal kommune, Salten prosti i Nordland fylke.

Kirken har 200 plasser. Arkitekt for kirken var	Andreas W. Nygaard.

## Referanser


## Litteratur
* 

## Eksterne lenker
* Saltdal kirkelige fellesråd
* 
*
Saltdal kirke

**Saltdal kirke** er en langkirke fra 1864 i Saltdal kommune og sogn i Salten prosti, Nordland fylke.

Byggverket er i tre og har 460 plasser. Arkitekt for kirken var P. H. Holtermann.

## Referanser


## Eksterne lenker
* Saltdal kirke fra Arkitekturguide for Nord-Norge og Svalbard
* 
*
Viggo Rossvær

**Viggo Helge Rossvær** (født 1939) er en norsk professor II ved Universitetet i Nordland og var tidligere professor i filosofi ved Universitetet i Tromsø (1979–2009). Han tok doktorgraden ved Universitetet i Oslo i 1972 på en avhandling om Immanuel Kant og Ludwig Wittgenstein. Rossvær var førsteamanuensis i Oslo fra 1968 til 1979 og har siden vært professor i Tromsø.

Viggo Rossvær har markert seg som en sterk kritiker av universitetets utvikling de siste årene. Særlig har han kritisert examen philosophicum for å være et ødelagt og dogmatisk studium. https://web.archive.org/web/20070927080226/http://www.utropia.no/nyheter/2965.htmlhttp://www.aftenposten.no/meninger/debatt/article1622758.ece

Høsten 2006 startet han en ny debatt i kjølvannet av Stian M. Landgaards roman *Herrer i åndenes rike*.http://www.nordlys.no/debatt/kronikk/article2251776.ece Romanen kastet lys over mange av de interne stridighetene ved Institutt for filosofi i Tromsø, særlig mellom ansatte og studenter. Rossvær gav sitt bifall til bokens kritiske utlegning og møtte offentlig motbør fra flere av sine kolleger for dette.http://www.nordlys.no/debatt/ytring/article2276343.ecehttp://www.nordlys.no/debatt/ytring/article2295124.ece

Han var gift med filosofiprofessor Hjørdis Nerheim (1940–2020).

## Bibliografi
* *Ruinlandskap og modernitet: hverdagsbilder og randsoneerfaringer fra et nord-norsk fiskevær*. Spartacus, 1998.
* *Filosofiens historie* (sammen med Hjördis Nerheim). Aschehoug/Tanum-Norli, 1984.
**The Laborious Game : A Study of Plato's Parmenides*. Universitetsforlaget, 1983.
* *Kant og Wittgenstein: metoden hos Kant og den senere Wittgenstein i lys av forholdet mellom transcendental logikk og (logisk) grammatikk*. Doktoravhandling, Universitetet i Oslo, 1971.

## Referanser


## Eksterne lenker

* Bør ex.phil. legges ned? (12. oktober 2005, Utropia)
* Filosofiinstituttets krig mot masterstudentene (23. august 2006, Nordlys)
* Den store fortellingen om de fæle tidene ved Universitetet i Tromsø (16. september 2006, Nordlys)
* Ex.phil.-studenter blir lurt (31. januar 2007, Aftenposten)
Sømna kirke

**Sømna kirke** er en langkirke fra 1876 i Vik i Sømna kommune i Nordland. Den tilhører Sømna sogn i Sør-Helgeland prosti.

Byggverket er i tre og har 600 plasser. Arkitekt for kirken var Ole Olsen Scheistrøen.

## Referanser


## Litteratur
* Arkitekturguide for Nord-Norge og Svalbard
* 

## Eksterne lenker
* 
* 
* Sømna menighet
St. John’s University (Shanghai)

**Saint John's University** (kinesisk: 圣约翰大学, pinyin: *Shèng Yuēhàn Dàxué*) var et anglikansk universitet i Shanghai i Kina. Før den kinesiske borgerkrig ble det ansett som et av de fremste universitetene i byen og i landet. I 1952 ble universitet oppsplittet på den måten at dets forskjellige fakulteter ble lagt til lignende fakulteter fra andre universiteter for å danne en rekke spesialiserte universiteter. 

Dets campus lå inne i en skarp buktning i Suzhouelven vest i Shanghais sentrum, i det som i dag er bydistriktet Changning.

## Historie
Universitetet ble stiftet i 1897 av den anglikanske biskop Samuel Isaac Joseph Schereschewsky av Shanghai, ved at to anglikanske colleger i byen ble sammenslått. *St. John's College* begynte med 39 studenter, og underviste for det meste på kinesisk. I 1891 gikk det over til engelsk som undervisningsspråk, og kursene begynte å fokusere på naturvitenskaper og naturfilosofi. 

Universitetet ble registrert i den amerikanske staten Washington og hadde dermed status som et «innenriks» universitet med den fordel at studenter kunne fortsette uten problemer på amerikanske læresteder. Det førte til at universitetet tiltrakk seg noen av byens rikeste og mest begavede. Det var den første institusjon som gav amerikansk *bachelor's degree* i Kina, fra 1907. 

Universitetsbygningen hadde både kinesiske og vestlige arkitektoniske elementer.

St. John's overstod den kinesiske borgerkrig, men i 1952 omdannet Det kinesiske kommunistparti det og andre universiteter etter sovjetisk modell i faglig spesialiserte universiteter. Dermed forsvant St. John's som egen institusjon. De fleste av dets fakulteter ble inkorporert i *[[East China Normal University]]* og *[[Fudan University]]*. Dens medisinerskole ble del av *[[Shanghai Second Medical College]]*. som i 2005 ble medisinerskolen for *[[Jiaotonguniversitetet i Shanghai|Shanghai Jiaotong University]]*. St. John's *campus* ble til *[[East China University of Politics and Law]].*

## Alumni
Mange kjente personer har studert ved St. John's, blant annet:

* Wellington Koo, diplomat, tidligere utenriksminister for Republikken Kina, tidligere dommer ved og visepresident for Den internasjonale domstolen
* Lin Yutang, forfatter
* Francis Hsu, tidligere katolsk biskop av Hongkong
* Shi Jiuyong, jurist, president for Den internasjonale domstolen
* I.M. Pei, arkitekt
* T.V. Soong, politiker, bror av Soong-søstrene, var statsminister for Republikken Kina
* K.H. Ting, anglikansk biskop og leder for Tre-Selv-kirken i Folkerepublikken Kina
* Yen Chia-kan, politiker, tidligere visepresident og president for Republikken Kina
* Rong Yiren, «rød kapitalist», var visepresident for Folkerepublikken Kina
* David Au, grunnlegger av *Sincere Company*, Kinas første supermarked

## Eksterne lenker
* St John's University Alumni Association
Mørsvikbotn kapell

**Mørsvikbotn kapell** er et kapell fra 1955 i Sørfold kommune og sogn i Salten prosti, Nordland fylke.

Byggverket er i tre og har 140 plasser.

Adkomst til stedet er via E6.

## Litteratur
* 

## Eksterne lenker
*
Leinesfjord kapell

**Leinesfjord kapell** er en langkirke fra 1912 i Steigen kommune og sogn i Salten prosti, Nordland fylke.

Byggverket er i tre og har 150 plasser.

## Litteratur
* 

## Eksterne lenker
* 
*